

**ภาพข่าวประชาสัมพันธ์**

**“กรุงไทยร่วมกับเพจ**อีจัน**” ต้านภัยหนาว มอบผ้าห่ม 2,000 ผืน ช่วยผู้ประสบภัยหนาวที่เชียงใหม่**

**ธนาคารกรุงไทย** ตระหนักถึงความเดือดร้อนของพี่น้องประชาชนในพื้นที่ภาคเหนือของประเทศ   
จากภัยหนาวที่กำลังจะมาเยือน โดยในปีนี้อุณภูมิอาจจะลดต่ำกว่าปีที่ผ่านมา หลังเพิ่งผ่านวิกฤตอุทกภัยครั้งใหญ่ จึงได้ร่วมกับเพจอีจัน จัดหาผ้าห่มให้กับประชาชนผู้ประสบภัยหนาว โดย **ผู้บริหารและพนักงานธนาคารได้ร่วมลงพื้นที่ส่งมอบผ้าห่ม จำนวน 2,000 ผืน ให้กับประชาชนในจังหวัดเชียงใหม่** พร้อมให้กำลังใจและรับฟังปัญหา เพื่อให้ความช่วยเหลือพี่น้องประชาชนในด้านอื่นๆ ต่อไป

ทั้งนี้ ธนาคารกรุงไทยมีความห่วงใยและพร้อมเคียงข้างลูกค้าประชาชนในทุกวิกฤติ โดยส่งมอบความช่วยเหลือให้แก่ประชาชนผู้ประสบภัยมาอย่างต่อเนื่อง นับตั้งแต่เกิดอุทกภัยที่เกิดขึ้นในหลายพื้นที่ของประเทศ   
ทั้งการส่งมอบถุงยังชีพ เพื่อบรรเทาความเดือดร้อนและจับมือกับองค์กรพันธมิตรต่างๆ ลงพื้นที่ให้ความช่วยเหลือผู้ประสบภัย อีกทั้ง ยังออกมาตรการความช่วยเหลือเพื่อบรรเทาความเดือดร้อนสำหรับบุคคลรายย่อยและผู้ประกอบการเอสเอ็มอี เพื่อช่วยลดภาระทางการเงิน ครอบคลุมการลดดอกเบี้ย และลดค่างวดชำระหนี้ พร้อมเสริมสภาพคล่องในการดำรงชีพ ตลอดจนการซ่อมแซมทรัพย์สินและที่อยู่อาศัยที่ได้รับความเสียหาย ซึ่งผู้ประสบภัยสามารถติดต่อขอเข้าร่วมมาตรการได้ที่ธนาคารกรุงไทยทุกสาขา สำนักงานธุรกิจทั่วประเทศ หรือสาขาที่มีบัญชีเงินกู้ ได้จนถึง 31 มีนาคม 2568 สอบถามข้อมูลเพิ่มเติมได้ที่ Krungthai Contact Center   
โทร. 02-111-1111

**ทีม Marketing Strategy**

**21 ตุลาคม 2567**